**Poučenie a informácia pre človeka infikovaného HIV**

**a pre rodičov alebo zákonného zástupcu dieťaťa infikovaného HIV**

Bolo zistené, že ste nosičom ľudského vírusu imunodeficiencie (HIV). Ide o stav, ktorý je liečiteľný, i keď v súčasnej dobe zatiaľ nie úplne vyliečiteľný.

Infekcia HIV sa šíri iba z človeka na človeka, a to iba 3 spôsobmi: nechráneným sexuálnym stykom, krvou a z matky na dieťa. Nakazený človek môže žiť veľa rokov bez akýchkoľvek prejavov ochorenia, to znamená, že môže byť zdravý, ale pritom môže pri pohlavnom styku nakaziť svojho partnera, môže svojou krvou vírus preniesť na druhého človeka, v prípade že je jeho krv v styku s otvoreným poranením druhého človeka, daruje krv alebo v prípade, že ide o matku, môže v priebehu tehotenstva alebo pôrodu, či dojčením nakaziť svoje dieťa.

Liečba, ktorá Vám bude predpísaná na základe odporúčaní EACS <https://www.eacsociety.org/>, dokáže priebeh infekcie výrazne ovplyvniť a zabrániť rôznym zdravotným komplikáciám. Pokiaľ budete liečbu dôkladne dodržiavať**,** máte šancu sa dožiť vysokého veku a zároveň výrazne znížite svoju infekčnosť. Nedodržiavanie liečby alebo jej nesprávne užívanie môže naopak viesť k závažnej poruche obranyschopnosti Vášho organizmu, zvanej AIDS, vzniku rezistencie HIV na používané lieky a tým tiež ku zvýšeniu Vašej infekčnosti. Váš ošetrujúci lekár Vám poradí spoľahlivé zdroje informácií o tom, čo život s HIV obnáša. Zároveň Vás upozorňujeme na právne povinnosti, ktoré sa na Vás ako nosiča HIV vzťahujú, a to: **Zákon 355/2007 Z.z. o ochrane, podpore a rozvoji verejného zdravia** a o zmene a doplnení niektorých zákonov ukladá povinnosť podľa **§ 51**:

1. plniť opatrenia na predchádzanie ochorenia ( a vyhýbať sa rizikovému správaniu vedúcemu k ohrozeniu iných osôb či šíreniu infekcie na iné osoby).
2. oznámiť neodkladne ošetrujúcemu lekárovi a úradu verejného zdravotníctva alebo regionálnemu úradu verejného zdravotníctva všetky okolnosti dôležité na predchádzanie vzniku a šíreniu prenosných ochorení a poskytovať informácie dôležité pre epidemiologické vyšetrenie a posudzovanie ochorení vo vzťahu k vykonávanej práci,
3. podrobiť sa v súvislosti s predchádzaním prenosným ochoreniam lekárskym vyšetreniam diagnostickým skúškam, liečeniu prenosných ochorení , (lekárskym vyšetrením sa rozumie pravidelné dochádzanie do niektorého z HIV/AIDS centier podľa Vašej voľby v termínoch, na ktorých sa dohodnete s lekárom)

Majte prosím tiež na pamäti, že ten, kto hoci z nedbanlivosti spôsobí alebo zvýši nebezpečenstvo rozšírenia nákazlivej choroby u ľudí (vrátane HIV), môže naplniť skutkovú podstatu trestného činu podľa  **§ 166, ods. 1 Trestného zákona.**

**Riziko prenosu HIV znížiť tým, že:**

* sa budete liečiť v zmysle zákona 576/2004 Z.z. § 6a budete striktne dodržiavať liečebný režim
* budete praktizovať tzv. bezpečnejší sex **-** je nevyhnutné, aby ste sa vyhli ejakulácii semena do úst partnera či partnerky a pri vaginálnom a análnom sexe vždy používali kondóm. Kondóm doporučujeme používať i v prípade, že dosiahnete nedetekovateľné vírusové nálože (t.j. množstvo vírusu v krvi), aby ste predišli prípadnej nákaze pohlavne prenosným ochorením, ktoré môže nepriaznivo ovplyvniť Váš zdravotný stav (a v tejto súvislosti je nutné používanie kondómu i pri orálnom sexe bez ejakulácie). Je potrebné sa vyvarovať všetkých krvavých sexuálnych praktík. Bozkávanie nie je rizikové, pokiaľ nie je spojené s pohryzením alebo s intenzívnym saním. Je potrebné si uvedomiť, že prezervatív musíte používať i vtedy, ak je Váš partner (partnerka) tiež HIV pozitívny, pretože každá ďalšia infekčná dávka vírusu zhoršuje priebeh ochorenia,
* pokiaľ ste injekčný užívateľ/ka drog, nebudete zdieľať ihly, striekačky a roztok drogy s inou osobou.
* budete informovať lekára pred vyšetrovacím alebo liečebným výkonom a pri prijatí k poskytovateľovi lôžkovej starostlivosti či zariadeniu sociálnych služieb o svojom nosičstva; v prípade poruchy vedomia, urobíte tak hneď, ako Vám to Váš zdravotný stav umožní.

**Ako nosič HIV sa nemôžete stať darcom krvi, tkanív ani orgánov.**

Pri bežnom spoločenskom kontakte nehrozí prenos HIV, a preto Váš stav Vám nebráni pri výkone väčšiny činností ani povolania. Určité obmedzenia sú zakotvené v právnych predpisoch upravujúcich výkon služby v ozbrojených zložkách.

**Vo vlastnom záujme, aby ste súčasne nezhoršil/a priebeh ochorenia sám/sama u seba, alebo nenakazil/a niekoho ďalšieho, mal/a by ste dodržiavať nižšie uvedené zásady:**

* **pri akýchkoľvek zdravotných ťažkostiach**, i keď zdanlivo bezvýznamných, ako sú napr. opakované ochorenia dýchacích ciest, predovšetkým dlhotrvajúci kašeľ, ďalej pri chudnutí, pri zdurení lymfatických uzlín, akejkoľvek vyrážke a pod. sa ihneď obráťte na odborníka v problematike HIV/AIDS,
* pretože ste ohrozený/á následkami akejkoľvek infekcie, mal/a by ste sa sám/a aktívne chrániť pred úzkym stykom s ľuďmi s infekciou,
* mal/a by ste dodržiavať **pravidlá osobnej hygieny**, mať vlastnú zubnú kefku, holiaci strojček, uterák atď., ktoré nesmiete nikomu požičiavať. V prípade, že dôjde k pošpineniu predmetov Vašou krvou, napr. pri poranení, musíte zaistiť dezinfekciu týchto predmetov (virocídnym dezinfekčným prostriedkom)**,**
* mal/a by ste presvedčiť svojho sexuálneho partnera, partnerku (partnerov), aby sa tiež podrobili vyšetreniu na prítomnosť HIV. Umožní im to nielen chrániť seba, ale i druhých, dáte im i šancu na včasné zahájenie liečby, ktorá priebeh ochorenia podstatne spomalí. Ak nechcete informovať o svojej HIV pozitivite svojho partnera sám/sama, môžete požiadať lekára svojho HIV centra, aby tak urobil za Vás,
* mal/a by ste dodržiavať **zásady správnej výživy**, najmä pokiaľ ide o biologicky hodnotnú stravu. Doporučuje sa vylúčiť zo stravy surové alebo zle tepelne opracované mäso (zdroj rôznych mikroorganizmov, ktoré môžu viesť k vážnym komplikáciám u ľudí infikovaných HIV). Je potrebné dodržiavať správnu životosprávu a vyvarovať sa fajčenia a nadmernej konzumácii alkoholu.
* Pri riešení Vašich prípadných problémov Vám môžu poskytnúť poradenstvo tiež mimovládne organizácie pracujúce v oblasti problematiky HIV/AIDS na: <https://www.domsvetlaslovensko.sk/>, <https://www.ozodyseus.sk/>, <http://primaoz.sk/>, <http://www.zdruzeniestorm.sk/>

**O liečbu môžete požiadať lekárov v nasledovných centrách pre dispenzarizáciu HIV/AIDS pacientov:**

1. Ambulancia pre HIV/AIDS, FNsP F. D. Roosevelta, Banská Bystrica, tel.: 048/4335 315

2. Centrum pre liečbu HIV/AIDS pacientov, KIGM, NsP L. Dérera, Bratislava, tel.: 02/59542-960, -951, -403

3. Centrum pre dispenzarizáciu a liečbu HIV pozitívnych osôb, UN L. Pasteura, Košice, tel.: 055/615 2216,

 2202, 2206

4. Amb. pre liečbu a dispenzarizáciu HIV/AIDS pozitívnych osôb, UN Martin, tel.: 043/4203 386, 637

5. Infekčná klinika pri FSVaZ UKF, FN Nitra, Nitra, 037/6545 586, 571

Doc. RNDr. Danica Valkovičová Staneková, CSc.

danica.stanekova@szu.sk

<http://www.walki.sk/hiv-aids/>

[www.szu.sk](http://www.szu.sk/)

+421 948 981 842

**Prehlásenie pacienta:**

Prehlasujem, že som bol/a s týmto poučením oboznámený/á **v zmysle zákona 576/2004 Z.z. § 6** o charaktere a rizikách infekcie HIV, jej prevencie a možnostiach liečby a eventuálnych komplikáciách súvisiacich s ochorením, liečbou ako aj jej odmietnutím a poučeniu som aj porozumel/a.

**Meno a priezvisko pacienta:**

**Rodné číslo:**

**Adresa trvalého pobytu:**

**Podpis:**

**Podpis:**

**Dátum:**